มีการลักลอบเผาหญ้าในที่โล่งแจ้ง เมื่อสิ้นฤดูการทำนา เป็นมาตลอด ประชาชนเดือดร้อนมาตลอด ที่ผ่านมา แจ้งดับเพลิง ดับเพลิงโยนไปตำรวจ แจ้งตำรวจ ตำรวจโยนไปเขต แจ้งเขต เขตโยนไปดับเพลิงเป็นงูกินหาง สำนักงานเขตไม่เคยจริงจังกับการแก้ไขปัญหาหรือบังคับใช้กฎหมายพ.ร.บ.การสาธารณสุข 2535 มาตรา 28 เป็นหมัน ประกาศกรุงเทพมหานคร เรื่องกำหนดเขตควบคุมเหตุรำคาญ มีไว้ตั้งโชว์โก้ๆว่า กทม.เมืองหลวงมีกนะดาษแผ่นนี้  แจ้งสำนักงานเขต ปากเปียกปากแฉะก็ไม่เคยออกคำสั่งและไม่เคยเห็นคำสั่งจากฝ่ายสิ่งแวดล้อมและสุขาภิบาล เห็นแต่มอบฝ่ายเทศกิจดำเนินการ โดยฝ่ายปกครองที่ส่งเรื่องไปก็ไม่เคยพิจารณาไตร่ตรองว่าเรื่องแบบนี้ควรเข้าฝ่ายไหน เหตุรำคาญมอบแต่เทศกิจคงจะแก้ปัญหาได้ เทศกิจมาตรวจ ก็ไปตรวจคนละผืนนา รู้ว่าทราบชื่อเจ้าของ แต่ไม่ทำอะไร ดังนั้น การร้องเรียนนี้จะเป็นการร้องเรียนที่มีการติดตามและตรวจสอบอย่างเข้มข้นเพื่อดำเนินคดีกับเจ้าหน้าที่ ที่ละเว้นการปฏิบัติหน้าที่ตามกฎหมาย ตามประมวลกฎหมายอาญา มาตรา 157 และพระราชบัญญัติวิธีพิจารณาคดีอาญาทุจริตและประพฤติมิชอบ พ.ศ. 2559 
ลงชื่อ นักกฎหมายภาครัฐ